IFC เวิลด์แบงก์เข้าเยี่ยมชมผลการดำเนินงานของบริษัทเอสพีซีจี
“เอสพีซีจี” เปิดบ้านต้อนรับ ซีอีโอ IFC เวิลด์แบงก์เข้าเยี่ยมชมผลการดำเนินงานของบริษัท พร้อมร่วมมือขยายโอกาสทางธุรกิจทั้งในประเทศและต่างประเทศ ช่วยเสริมสร้างความมั่นคงเศรษฐกิจไทย
23 ส.ค. 2562

“เอสพีซีจี” เปิดบ้านต้อนรับ ซีอีโอ IFC เวิลด์แบงก์เข้าเยี่ยมชมผลการดำเนินงานของบริษัท พร้อมร่วมมือขยายโอกาสทางธุรกิจทั้งในประเทศและต่างประเทศ ช่วยเสริมสร้างความมั่นคงเศรษฐกิจไทย
เมื่อวันที่ 23 ส.ค. ดร.วันดี กุญชรยาคง จุลเจริญ ประธานกรรมการและกรรมการผู้จัดการใหญ่ บริษัท เอสพีซีจี จำกัด (มหาชน) หรือ SPCG ให้การต้อนรับ Mr. Philippe Le Houérou, Chief Executive Officer,




Mr. Vikram Kumar, Country Manager – Thailand &amp; Myanmar และ Ms. Helen Han, Senior Investment Officer, Infrastructure and Natural Resources จาก International Finance Corporation (IFC) ซึ่งเป็นคณะผู้บริหารบรรษัทเงินทุนระหว่างประเทศ (International Finance Corporation: IFC) เป็นสถาบันการเงินในเครือของธนาคารโลก (World Bank Group) ได้เข้าเยี่ยมชมการดำเนินงานของบริษัทฯ ณ บริษัท เอสพีซีจี สำนักงานใหญ่ อาคารแคปปิตอล เวิร์ค เพลส เขตวัฒนา
ทั้งนี้ ดร.วันดี นำคณะผู้บริหารเข้าเยี่ยมชมห้องประมวลผลและควบคุมโครงการโซลาร์ฟาร์มแบบ Real-time ด้วยระบบ SCADA (Monitoring Room) ซึ่งแสดงให้เห็นการติดตามและควบคุมการทำงานของโครงการโซลาร์ฟาร์มทั้ง 36 แห่ง ส่งตรงมายังห้องควบคุมที่สำนักงานใหญ่ด้วยระบบเคเบิลใยแก้วนำแสง




อย่างไรก็ตาม  SPCG ยังเพิ่มการติดตามค่าพลังงานของระบบผลิตไฟฟ้าพลังงานแสงอาทิตย์บนหลังคา (Solar Roof) สำหรับลูกค้าทั้ง 3 กลุ่ม ได้แก่ กลุ่มลูกค้าบ้านที่อยู่อาศัย กลุ่มลูกค้าอาคารพาณิชย์ อาคารสำนักงาน อาคารส่วนราชการ และกลุ่มลูกค้าโรงงานอุตสาหกรรมผ่านทางระบบประมวลผลและ การใช้พลังงานของลูกค้าในแบบเรียลไทม์ พร้อมทั้งเยี่ยมชมระบบผลิตไฟฟ้าพลังงานแสงอาทิตย์บนหลังคา (Solar Roof) ซึ่งเป็นระบบการทำงานจริงบนหลังคา ณ ชั้น 12 อาคารสำนักงานใหญ่
นอกจากนี้ ดร.วันดี และคณะผู้บริหาร ได้ปรึกษาหารือร่วมกันเพื่อขยายโอกาสทางธุรกิจทั้งในประเทศและต่างประเทศ เล็งเห็นว่าเป็นการสร้างประโยชน์ในการพัฒนาโครงสร้างพื้นฐาน เพื่อเสริมสร้างความมั่นคงทางเศรษฐกิจในประเทศไทย ซึ่งที่ผ่านมา SPCG ได้รับการสนับสนุนจาก IFC ในการร่วมทุนพัฒนาโซลาร์ฟาร์มและร่วมให้การสนับสนุนทางด้านการเงิน จนประสบความสำเร็จ ทั้งนี้การเข้าเยี่ยมชมในครั้งนี้ ถือเป็นการตอกย้ำความสัมพันธ์อันเหนียวแน่นระหว่าง SPCG Public Company Limited และ International Finance Corporation (IFC) อีกด้วย